Flisberget

Flisberget (skogfinsk: UlvimäkiGottlund, C. A. (1826). Karta öfver den mot Norrska gränsen belägne såkallade Westra Finnskogen.) er en gammel skogfinsk gård i Elverum kommune. Gården ble ryddet en gang før 1703 av Mattis Mattisson fra Tørberget i Trysil. I 1703 fikk han plassen skyldsatt Øivindsson Lunde, Trond. Flisberget i Sørskogbygda - ei 300 år gammal historie, 05.09.2013.  Som rydningsplass tilhørte gården Kongen, og i matrikkelen fra 1723 var skylda 2 skinn, høyavlinga 10 lass, og gården hadde 6 kuer, 6 sauer og 6 geiter. 

Våningshuset er trolig fra 1800-tallet. Det består av en etasje med loft. Våningshuset brukes i dag som DNT-hytte. De fleste av de øvrige eldre husene på gården er revet. Det står igjen et uthus som brukes som vedskjul. Noe av den eldre dyrkamarka er fremdeles åpen, men mye er i ferd med å gro igjen.

Ifølge bokverket Norske gardsbruk, første utgave Norske gardsbruk. Flisberget s. 358 14.09.2013, skal gården første gang ha vært ryddet og brukt før svartedauden. Det er funnet rester av gammel dyrking utenfor dagens åker som kan være spor etter en dyrkingsfase fra middelalderen. 

Flisberget var først et bruk som var bygslet av Kongen i Elverum allmenning. I 1788 kjøpte brukeren gården og ble selveier. På 1800-tallet ble gården kjøpt av skogspekulanter, og den ble etterhvert en del av Borregaards eiendommer i Gravberget. 

Gården er omtalt i Dagfinn Grønosets bok Finnskog og trollskap, der han blant annet forteller om trollkjelda som lå i nærheten av gården, og der det ble ofret geiter av en «trollkar» som bodde på gården Grønoset, Dagfinn. 1953. Finnskog og Trollskap Kap 3, s.24-37. 

Referanser

Eksterne lenker
 Flisberget gård i kulturminnesøk
 Flisberget gård, gammel dyrking, i kulturminnesøk 
 Flisberget gård på ut.no

Kategori:Kulturminner i Elverum
Kategori:Turisthytter i Innlandet
Kategori:Gårder i Elverum
Kategori:Finnetorp
Kategori:Samferdsel i Elverum